Diari Oficial de la Generalitat Valenciana


Sumari del DOGV 9296, del 11-03-2022 (2022/1728)

RESOLUCIÓ de 24 de febrer de 2022, de la Direcció General d'Agricultura, Ramaderia i Pesca, per la qual s'autoritza el canvi de titularitat de l'activitat de l'establiment d'aqüicultura marina amb registre número 17, al terme municipal de Borriana. Expediente AMIA 120001\_21.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9296

Data del DOGV
:   11-03-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/1728


Data del document
:   24-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * aqüicultura

RESOLUCIÓ de 24 de febrer de 2022, de la Direcció General d'Agricultura, Ramaderia i Pesca, per la qual s'autoritza el canvi de titularitat de l'activitat de l'establiment d'aqüicultura marina amb registre número 17, al terme municipal de Borriana. Expediente AMIA 120001\_21. [2022/1728]  
Vista la Resolució de 19 de setembre de 2000, de la Direcció General de Pesca i Comercialització Agrària, per la qual s'autoritza Piscicultura Marina Mediterránea, SL, la instal·lació d'un establiment de granja marina al terme municipal de Borriana.  
Vista la Resolució de 18 de novembre de 2002, de la Direcció General de Pesca i Comercialització Agrària, per la qual s'autoritza a Piscicultura Marina Mediterránea, SL, l'augment de producció.  
Vista la Resolució de 7 de maig de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza la cria de corbina en les instal·lacions de l'establiment d'aqüicultura marina amb número de registre 017, viver i granja marina en terra, al terme municipal de Borriana, pertanyent a Piscicultura Marina Mediterránea, SL.  
Vista la sol·licitud de canvi de titularitat d'activitat, de data 15 d'octubre de 2021, a favor de Niordseas, SL, amb CIF. B32099813 i domicili social en el carrer Manuel Sanchís Guarner, núm. 3, 12966- La Vall d'Uixó (Castelló).  
Vist l'escrit de data 30 de juny 2021 mitjançant el qual Niordseas, SLU, es compromet a subrogar-se en totes les condicions exigides per les resolucions, concessions o autoritzacions emeses o sobrevingudes el titular de les quals és, actualment, la mercantil Piscicultura Marina Mediterranea, SL.  
Vista la proposta del director territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló de 15 de febrer 2022.  
De conformitat amb el que s'estableix en l'article 26 (autorització d'activitat) de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Atorgar l'autorització administrativa de canvi de titularitat de l'activitat de viver i granja marina en terra, al terme municipal de Borriana (Castelló), d'acord amb el que s'estableix en l'article 55 de la Llei 9/1998, de 15 de desembre, de la Generalitat Valenciana.  
Aquest establiment de cultius marins, registrat amb el número 17, a nom de Piscicultura Marina Mediterránea, SL, amb CIF L15918774, canvia de titular a favor de Niordseas, SL, amb CIF. L64737719 i domicili social al carrer Manuel Sanchis Guarner, núm. 3, de la Vall d'Uixó CP 12715 (Castelló).  
El nou titular queda subrogat en tots els drets i obligacions de l'antic titular.  
No s'altera l'ocupació, l'impacte ambiental, la tecnologia del cultiu o qualsevol altra característica del projecte.  
  
Segon  
L'establiment està localitzat al terme municipal de Borriana, polígon 11, parcel·la 168.  
  
Tercer  
El disseny de l'establiment serà segons l'especificat en el projecte visat el 2 de març de 2000, número 17.230.  
  
Quart  
Les espècies de cultiu (reproducció, posta, repoblament d'alevins i preengreixament) i la capacitat màxima de producció anual seran les següents:  
  
Espècie Producció (nre. alevins/any)  
Orada (Sparus aurata), llobarro (Dicentrarchus labrax) i corbina (Argyrosomus regius) 7.000.000  
  
  
Cinqué  
El sistema de tecnologia de cria s'ajustarà en tot moment a la memòria tècnica presentada, subscrita per Eduardo Soler Torres el 10 de juny de 2008. Qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, si és el cas, se sotmetrà a la reglamentació aplicable.  
  
Sisé  
La paralització de l'activitat sense causa justificada segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica, així com l'extinció de les autoritzacions emeses per les resolucions referides, suposarà la pèrdua de l'autorització.  
  
Seté  
El titular de l'establiment haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions referents a:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Les ajudes públiques concedides a l'establiment indicant la seua finalitat.  
4. Els canvis de domicili o raó social i del número d'identificació fiscal.  
  
Huité  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
La present resolució no posa fi a la via administrativa i en la seua contra podrà interposar-se recurs d'alçada davant del secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació de la present resolució, de conformitat amb el que es disposa en l'art. 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
València, 24 de febrer de 2022.- El director general d'Agricultura, Ramaderia i Pesca: Antonio Quintana Martínez.